ΓΡΑΠΤΗ ΕΡΩΤΗΣΗ E-0148/99

υποβολή: Joaquín Sisó Cruellas (PPE) προς την Επιτροπή

(11 Φεβρουαρίου 1999)

Θέμα: Φυγή εγκεφάλων

Η συμμετοχή στη διεθνή κατάρτιση και επιμόρφωση, καθώς και η ζήτηση ειδικευμένου προσωπικού με διεθνή πείρα εκ μέρους των επιχειρήσεων, έχουν αυξήσει το ενδιαφέρον των νέων επιστημόνων για εργασία στο εξωτερικό. Οι Ηνωμένες Πολιτείες είναι ο βασικός προορισμός των ευρωπαίων εργαζομένων και η πλειοψηφία εξ αυτών ασχολείται με τη διοίκηση και τη διαχείριση επιχειρήσεων. Πρέπει επίσης να επισημάνουμε ότι περίπου το 50 % των ευρωπαίων που αποκτούν πτυχίο στις Ηνωμένες Πολιτείες παραμένουν εκεί για μεγάλο χρονικό διάστημα, ή και μονίμως, οι δε ευρωπαίοι δόκτορες σε αυτήν τη χώρα είναι, αναλογικά, πολλοί περισσότεροι από τους Κορεάτες ή τους Ιάπωνες. Φαίνεται ότι η ύπαρξη ειδικευμένων κέντρων στις Ηνωμένες Πολιτείες, σε συνδυασμό με τις ανοικτές και ευέλικτες επαγγελματικές δομές, τη μεγάλη ανάπτυξη των επιχειρήσεων και τις υψηλές προδιαγραφές ποιότητας ζωής αποτελούν σημαντικό παράγοντα έλξης για τη χώρα αυτή.

Λαμβάνοντας υπόψη ότι η Ευρώπη θα μπορούσε κατά τον τρόπο αυτό να χάνει μεγάλο αριθμό επιστημόνων ποιότητας, τί πράττει η Ευρωπαϊκή Ένωση για να αποφύγει αυτήν την "φυγή εγκεφάλων";

Οι ευρωπαίοι επιστήμονες, όταν μεταβούν στο εξωτερικό, συναντούν δυσκολίες για να επιστρέψουν. Έχει αντιμετωπιστεί η πιθανότητα να δημιουργηθούν ερευνητικά και τεχνικά κέντρα υψηλής ποιότητας σε όλη την Ευρώπη, τα οποία θα δημιουργούσαν κοινές επιχειρήσεις μεταξύ δημοσίου και ιδιωτικού τομέα, που θα ενθάρρυνε τους ευρωπαίους επιστήμονες να επιστρέψουν; Τί σκέπτεται η Επιτροπή σχετικά με αυτό το ζήτημα;

Απάντηση της κας Cresson εξ ονόματος της Επιτροπής

(19 Απριλίου 1999)

Η ερώτηση του Αξιότιμου Μέλους λαμβάνει πλήρως υπόψη τις πληροφορίες που περιλαμβάνονται στο άρθρο που δημοσίευσε το Ινστιτούτο Τεχνολογικών Προβλέψεων (IPTS) του Κοινού Κέντρου Έρευνών της Επιτροπής(1). Η Επιτροπή ενδιαφέρεται για τις τάσεις που παρουσιάζονται σε αυτήν την επισκόπηση και, από πλευράς της, μέσω των κοινοτικών προγραμμάτων-πλαισίων έρευνας και τεχνολογικής ανάπτυξης (ΕΤΑ), προσφέρει στους νέους επιστήμονες ευκαιρίες για κινητικότητα εντός της Κοινότητας (π.χ. πρόγραμμα υποτροφιών Marie Curie, ερευνητικά προγράμματα συνεργασίας).

Η επιτυχία του ανωτέρω συστήματος υποτροφιών αποδεικνύει ότι, σε γενικές γραμμές, η ερευνητική υποδομή εντός της Κοινότητας είναι κατάλληλη και επαρκώς ελκυστική για τη βελτίωση της ερευνητικής κατάρτισης των νέων επιστημόνων. Οι τάσεις που παρουσιάζονται στην έκθεση του IPTS δεν μπορούν εντούτοις να αντισταθμισθούν πλήρως από τις ευκαιρίες που προσφέρει το κοινοτικό πρόγραμμα. Σύμφωνα με την αρχή της επικουρικότητας, πρέπει να ληφθούν μέτρα και από τα κράτη μέλη, ιδίως εκείνα των οποίων οι υπήκοοι δείχνουν μεγαλύτερη τάση για παραμονή στις Ηνωμένες Πολιτείες μετά την ολοκλήρωση της εκπαίδευσής τους. πως επίσης αναφέρεται στην έκθεση του IPTS, ο ευρωπαϊκός ιδιωτικός τομέας πρέπει να παίξει μεγαλύτερο ρόλο στην ανάκτηση των απόδημων ταλέντων. Η Επιτροπή θα εξακολουθήσει τις προσπάθειες για ενίσχυση της τάσης επιστροφής χρηματοδοτώντας, μέσω των προγραμμάτων-πλαισίων, κοινές ερευνητικές δραστηριότητες που συνδέουν τον ακαδημαϊκό κόσμο με τη βιομηχανία σε εταιρικές δράσεις αριστείας. Σε αυτό το πλαίσιο, έχει εισαχθεί στο 5ο πρόγραμμα- πλαίσιο ΕΤΑ πρόγραμμα βιομηχανικών υποτροφιών υποδοχής Marie Curie προκειμένου να τονωθεί η εκπαίδευση των νέων επιστημόνων σε βιομηχανικό και εμπορικό περιβάλλον.

σον αφορά τη "διαρροή εγκεφάλων" στο εσωτερικό της Κοινότητας, προερχόμενων από τις λιγότερο ευνοημένες περιοχές, το πρόγραμμα υποτροφιών Marie Curie βοηθά τους ερευνητές να επιστρέψουν στην περιοχή καταγωγής τους χρηματοδοτώντας την έρευνά τους για ένα επιπλέον έτος μετά την επιστροφή τους. Η Επιτροπή ενθαρρύνει επίσης τα κράτη μέλη που χρηματοδοτούνται από τα προγράμματα συνοχής να επενδύσουν σε ερευνητική υποδομή και να χρησιμοποιήσουν τα διαρθρωτικά ταμεία για το σκοπό αυτό. Σε αυτό το πλαίσιο, η Επιτροπή θα εφιστούσε την προσοχή του Αξιότιμου Μέλους του Κοινοβουλίου στην ανακοίνωσή της που τιτλοφορείται "Ενισχύοντας τη συνοχή και την ανταγωνιστικότητα μέσω της έρευνας, της τεχνολογικής ανάπτυξης και της καινοτομίας"(2), την οποία συζήτησε το Κοινοβούλιο στις 24 Φεβρουαρίου 1999 βάσει της έκθεσης του κ. de Lassus (PE 225.088). Με στόχο την οικοδόμηση πρόσθετης επιστημονικής ικανότητας σε αυτές τις περιοχές, η Επιτροπή έχει επιπλέον θεσπίσει, ως τμήμα του πέμπτου προγράμματος-πλαισίου ΕΤΑ, πρόγραμμα αναπτυξιακών υποτροφιών υποδοχής για τις λιγότερο ευνοημένες περιοχές.

(1) κθεση IPTS αριθ.29, Νοέμβριος 1998.

(2) 2COM(98)275 τελικό.